**Forslag til innhold i invitasjon til dialogkonferanse for lokale lag og foreninger**

Forslaget bygger på forslag til brevet til kommunen.

Til:

Alle lag og foreninger i ………. kommune.

**Invitasjon til dialogkonferanse for frivillige lag og foreninger og …… kommune/bydel…….**

*Bakgrunn for denne henvendelsen*….dag…… kl. ….. ble det arrangert et diskusjonsmøte der en rekke lag og foreninger

deltok (Her kan man konkretisere ytterligere ved å nevne hvilke typer lag og foreninger som møtte, for eksempel: kultur, idrett, innvandrere, miljø, velsammenslutninger, religiøse bevegelser, helse og omsorg, barn og unge osv.). Temaet var: *Hvordan kan kommunen, sammen med lag og foreninger, etablere en frivillighetspolitikk som bidrar til mer og bedre frivillighet i kommunen?*

Ut i fra tilgjengelige mailadresser – ble invitasjonen sendt ut til alle lag og foreninger.

I forbindelse med dette møtet ble det opprettet en arbeidsgruppe som fikk mandat til å rette en formell henvendelse til kommunen basert på de konklusjoner som ble fattet i møtet. Dette ble gjort og det er i etterkant blitt gjennomført et møte med kommunen.

Sammen med kommuneledelsen er vi derfor glade for å kunne invitere alle lag og foreninger til en dialogkonferanse der frivilligheten får anledning til å komme med innspill til kommunens arbeid med en helhetlig frivillighetspolitikk /frivillighetsmelding/frivillighetsplattform (her kan man lage en mer utførlig beskrivelse av arrangementet dersom det også skal ha en torgdel med mulighet for organisasjonene til å ha en stand. Se mer om dette i veilederen). Arrangement er et samarbeid mellom arbeidsgruppen og kommunen.

*Om frivillig innsats i kommunen*Det finnes et stort mangfold av lag og foreninger i vår kommune/bydel. Eksempler er lag og foreninger for kultur, idrett, innvandrere, miljø, velsammenslutninger, religiøse bevegelser, helse og omsorg, barn og unge, for å nevne noen. Felles for alle er at det legges ned enormt mye frivillig innsats. Dette mangfoldet er med å gjøre kommunen vår attraktiv å bo i. Et frodig lag og foreningsliv bidrar til at innbyggernes trivsel, helse, identitetsdannelse. Gjennom frivillig virksomhet får den enkelte person realisert sine egne interesser, og mulighet til å delta i og påvirke samfunnet. Frivillige organisasjoner skaper sosiale møteplasser, trygghet og vennskap samt kunnskap og forståelse.

*Lag og foreningers status i kommunen i dag*Noen typer organisasjoner har mye kontakt med kommunen gjennom egne råd. Andre har ingen kontakt i det hele tatt. Dette gjør at den ressursen som en vesentlig del av lag og foreningslivet utgjør ikke blir synlig. Det er viktig at vi ikke tar frivillig innsats for gitt. Mange lag og foreninger sliter med rekruttering av nye medlemmer, dårlig økonomi og med å formidle den aktiviteten de driver utad. Vi mener at kommunen bør gjøre mer for å legge til rette for frivilligheten lokalt.

*Hva ønsker vi?*Vi ønsker at kommunen, i dialog med lokale lag og foreninger, skal utarbeide en helhetlig frivillighetspolitikk som omfatter alle typer lag og foreninger. Arbeidsgruppen har satt seg inn i samarbeidsplattformen som er inngått mellom Frivillighet Norge og KS (se vedlegg/link). Denne gir råd om noen overordnede prinsipper som bør ligge til grunn for en lokal frivillighetspolitikk. Ut i fra dette ønsker vi å få innspill fra flest mulig lag og foreninger i kommunen om følgende punkter:

* Frivilligheten er en egen sektor i lokalsamfunnet og bidrar til å skape et levende lokalsamfunn. Hvordan kan en helhetlig frivillighetspolitikk bidra til å styrke hele sektorens funksjon og behov?
* Frivilligheten og kommunen har ulike roller i lokalsamfunnet. Hvordan synliggjøre felles interesser?
* Hvilke gevinster kan man høste ved å utvikle en helhetlig frivillighetspolitikk?
* Hvordan lage en møteplass for dialog med kommunen som inkluderer hele den lokale frivilligheten?

Vi mener dette blir det viktigste treffpunktet for alle som er engasjert i lag og foreninger som har vært i vår kommune på mange år. Her kan din organisasjon påvirke direkte hvordan frivillighetspolitikken i vår kommune skal se ut fremover. Vi håper derfor at flest mulige lag og foreninger kan komme. Du kan melde deg på til……

For at arrangementet skal bli best mulig er vi nødt til å sette en påmeldingsfrist. Påmeldingsfristen er…….

På vegne av arbeidsgruppen og kommunen

……………. …………….

Arbeidsgruppen Ordfører